KKฟันกำไร817ล้านดีกว่าตลาดคาด19%
&#8220;เกียรตินาคิน&#8221; โชว์งบไตรมาส 2 มีกำไร 817.67 ล้านบาท เพิ่มขึ้น 7.9% ดีกว่าที่นักวิเคราะห์คาด 1719%
18 ก.ค. 2555

“เกียรตินาคิน” โชว์งบไตรมาส 2 มีกำไร 817.67 ล้านบาท เพิ่มขึ้น 7.9% ดีกว่าที่นักวิเคราะห์คาด 1719% 
นายธวัชไชย สุทธิกิจพิศาล ประธานเจ้าหน้าที่บริหารและกรรมการผู้จัดการใหญ่ ธนาคารเกียรตินาคิน (KK) เปิดเผยว่า ผลประกอบการของธนาคารในช่วงไตรมาส 2 ปีนี้มีกำไรสุทธิ 817.67 ล้านบาท เพิ่มขึ้น 7.9% เมื่อเทียบกับช่วงเดียวกันปีก่อนที่มีกำไรสุทธิ 757.98 ล้านบาท ขณะที่ผลประกอบการงวดครึ่งปีแรกมีกำไรสุทธิ 1,395.05 ล้านบาท เพิ่มขึ้น 1% จากช่วงเดียวกันปีก่อนที่มีกำไร 1,381.81 ล้านบาท
ผลประกอบการไตรมาส 2 ปีนี้ปรับตัวเพิ่มขึ้นตามการเติบโตของรายได้ดอกเบี้ยสุทธิและรายได้ค่าธรรมเนียมที่เพิ่มขึ้น 16.1% และ 30.8% ตามลำดับ โดยรายได้ค่าธรรมเนียมที่มากขึ้นส่วนใหญ่มาจากการเป็นนายหน้าขายประกัน ซึ่งเติบโตตามการขยายตัวของสินเชื่อเช่าซื้อรถยนต์เป็นหลักและค่านายหน้าธุรกิจหลักทรัพย์
ขณะที่ค่าใช้จ่ายในการดำเนินงานลดลง 1.5% เป็นผลจากนโยบายควบคุมค่าใช้จ่ายเพื่อเพิ่มประสิทธิภาพทำกำไร ส่งผลให้อัตราส่วนค่าใช้จ่ายต่อรายได้รวมเท่ากับ 46.1% ลดลงจาก 48.1% 
สำหรับหนี้ที่ไม่ก่อให้เกิดรายได้ (เอ็นพีแอล) อยู่ที่ 5,223 ล้านบาท คิดเป็น 3.4% ของสินเชื่อรวม เพิ่มขึ้นจาก 4,742 ล้านบาท ในช่วงสิ้นปี 2554 โดยธนาคารมีอัตราส่วนการตั้งสำรองหนี้เสีย 106.9%